钦定古今图书集成/明伦汇编/人事典/第023卷 > 病榻寤言 > 《元神》
## 钦定古今图书集成/明伦汇编/人事典/第023卷 > 病榻寤言 > 《元神》

神依形则生，神离形则死。故形骸者，神之宅舍，形骸
属阴，而元神属阳，阴以实为质，阳以虚为用。心者虚
灵之府，神明之舍。心定则神凝，心虚则神守。《玉皇印
经解》云：“皆在心内运黄庭，昼夜存之得长生。”黄言中，
庭言虚，故养生家有曰：心死则神活。曰心死者，则虚
之谓也。又曰：“未死而学死，当生而无生。”曰无生者，学
“死而忘生之谓也。”如曰：“忘气以养形，忘形以养神矣。
而又曰：‘忘神以养虚’”，盖虚之所藏者深矣。